Жыл басынан бері 7 мың қазақ қандас мәртебесін алды
"Жыл басынан бері 7 мың қазақ қандас мәртебесін алды" | "https://abai.kz/post/134516"
TITLE: Жыл басынан бері 7 мың қазақ қандас мәртебесін алды
URL: https://abai.kz/post/134516
META: "Жыл басынан бері 7 мың қазақ қандас мәртебесін алды" | "https://abai.kz/post/134516"
DATE: 04.06.2021
AUTHOR(s): Abai.kz
TOTAL WORDS: 126
TEXT: 2021 жылғы 1 маусымдағы жағдай бойынша 6 935 адам тарихи отанымен табысып, қандас мәртебесін алды. Жалпы 1991 жылдан бері республикаға 1 млн 77,3 мың этникалық қазақ оралды. Бұл туралы ҚР Еңбек және халықты әлеуметтік қорғау министрлігі мәлімдеді. Ағымдағы жылдың басынан Қазақстанға келген қандастардың жартысынан көбі (76,3%) Өзбекстаннан, 10,4% – Қытайдан, 6,2% – Түрікменстаннан, 2,7% – Моңғолиядан және 4,4% басқа елдерден. Келген этникалық қазақтар негізінен Алматы (30,5%), Түркістан (15%), Маңғыстау (17,7%) және Жамбыл (8%) облыстарына, сондай-ақ Шымкент (11%) қаласына қоныстанды. Ағымдағы жылғы 1 маусымдағы жағдай бойынша еңбекке қабілетті жастағы этникалық қоныс аударушылар саны 56,5%-ды, еңбекке қабілетті жастан кіші 24%-ды және зейнеткерлер 19,5%-ды құрайды. Еңбекке қабілетті жастағы кандидаттардың ішінен білім деңейі бойынша 11,3% жоғары білімді, 39,5% орта кәсіби білімді, 45,5% жалпы орта білімді және 3,7% білімі жоқ. Abai.kz
